Til Tjenestemannsorganisasjonene MED
Fra Fakultetsdirektøren

|  |  |
| --- | --- |
| **Sakstype:** | **Informasjonssak** |
| **U. offentlighet** | **Nei** |
| **Møtesaksnr.:** | **20/23-I** |
| **Møtedato:** | **05.06.2023** |
| **Notatdato:** | **31.05.202** |
| **Saksansvarlig:** | **Héla Soltani** |
| **Saksbehandler:** | **Torgeir Kvernstuen** |

**Oppdatering vedrørende arealplanlegging av kontorplasser ved IMB**

**Henvisning**

Oppfølging fra sak 9/23 og 16/23

**Bakgrunn**

IMB har bedt Eiendomsavdelingen (EA) om forslag til løsninger for å øke antallet kontorplasser i den administrative gangen på Domus Medica (DM), 2. etasje.

**Hva er målet med å ta saken opp i IDF-møtet?**

* Informere om status og prosess videre

**Videre fremdrift**

IMB har mottatt siste versjon av planløsning for administrasjonskorridoren (se vedlegg) hvor de siste innspillene er i størst mulig grad hensynstatt. I vedlegget presentasjonen vises også forslag til fargepalett og noe 3D-visualisering for lettere å se for seg hvordan ny planløsning kan bli.

Det har også blitt gjort ytterligere luftmålinger og kartlegging av ventilasjon i dagens lokaler for best mulig resultat når nye lokaler er ferdigstilt. Foreløpig konklusjon er at det pr. i dag er veldig bra total luftutskifting i administrasjonskorridoren.

Vi er i dialog med EAs renholdsseksjon med tanke på mulighet for teppe i gangsoner. Dette etter arkitektenes ønske for å begrense trinnlyd og for å skape en bedre atmosfære.

Prosjektet er nå overført til ny prosjektleder hos EA for gjennomføring. Prosjektlederen arbeider med en tentativ fremdriftsplan.

Vedlegg:

* Skisse helhetplan fra iARK